**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական տուրքի մասին» Հայաստանի Հանրապետության 1997 թվականի դեկտեմբերի 27-ի ՀՕ-186 օրենքի 19-րդ հոդվածի **12**. ՇՐՋԱԿԱ ՄԻՋԱՎԱՅՐԻ ՊԱՀՊԱՆՈՒԹՅԱՆ ԲՆԱԳԱՎԱՌ» բաժնի 12.3-րդ կետում «առաքման թույլտվության» բառերը փոխարինել «ոլորտում լիցենզիայի կամ եզրակացության» բառերով:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

 **««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Անհրաժեշտությունը**

ՀՀ Եվրասիական տնտեսական միությանն (այսուհետ՝ ԵՏՄ) անդամակցությամբ պայմանավորված՝ անհրաժեշտ է ապահովել ներպետական և ԵՏՄ օրենսդրության ընթացիկ ներդաշնակեցումը՝ սահմանված կարգով տեղայնացնելով և դրանք արտացոլելով գործող իրավակարգավորումներում:

1. **Ընթացիկ իրավիճակը և խնդիրները**

Հիմք ընդունելով ԵՏՄ իրավակարգավորումները, «Եվրասիական տնտեսական միության անդամ պետությունների միջև փոխադարձ առևտուր իրականացնելիս օզոնաքայքայիչ նյութերի և դրանք պարունակող արտադրանքի փոխադրման և օզոնաքայքայիչ նյութերի հաշվառման մասին» համաձայնագրի պահանջներն, ինչպես նաև այն, որ արդեն հաստատվել են օզոնային շերտը քայքայող նյութերը և դրանք պարունակող արտադրանքը ԵՏՄ անդամ չհանդիսացող պետություններից ԵՏՄ տարածք ներմուծման և ԵՏՄ տարածքից ԵՏՄ անդամ չհանդիսացող պետություններ արտահանման կարգն՝ ուսումնասիրվել են օզոնային շերտը քայքայող նյութերի և դրանք պարունակող սարքավորումների՝ Հայաստանի Հանրապետություն ներմուծման և Հայաստանի Հանրապետությունից դրանց արտահանման ընթացակարգերն ու դրանց հետ կապված այլ իրավակարգավորումները: Հաշվի առնելով ԵՏՄ իրավական ակտերի պահանջները և օզոնային շերտը քայքայող նյութերի և դրանք պարունակող սարքավորումների ներմուծման ու արտահանման ոլորտի նոր իրավակարգավորումներն՝ անհրաժեշտություն է առաջացել կատարել համապատասխան փոփոխությունները՝ ԵՏՄ իրավական ակտերի պահանջներին համապատասխան:

1. **Տվյալ բնագավառում իրականացվող քաղաքականությունը**

Այս բնագավառում Հայաստանի Հանրապետությունը շարունակում է կատարել իր ստանձնած միջազգային պարտավորությունները, որոնք բխում են «Օզոնային շերտի պահպանության մասին» Վիեննայի կոնվենցիայից և «Օզոնային շերտը քայքայող նյութերի մասին» Մոնրեալի արձանագրությունից, ինչպես նաև ԵՏՄ իրավակարգավորումներից, որոնք միտված են տնտեսական գործունեության պետական կարգավորման արդյունավետության բարձրացման, գործարար միջավայրի, պետության կողմից քաղաքացիներին մատուցվող ծառայությունների բարելավման ու պարզեցման, գործող նորմատիվ իրավական ակտերի կատարելագործման ու ներդաշնակեցման քաղաքականության իրականացմանը: Սրանով էլ պայմանավորված՝ անհրաժեշտ է ապահովել ոլորտի նոր իրավակարգավորումների կենսագործումը:

1. **Կարգավորման նպատակը և բնույթը.**

ԵՏՄ օրենսդրությամբ ամրագրված նոր իրավակարգավորումներին համապատասխան՝ առաջարկվում է «Պետական տուրքի մասին» ՀՀ օրենքում կատարել այն անհրաժեշտ փոփոխությունը, որը միտված է լինելու նոր հասկացությունների արտացոլմանն այս օրենքում:

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը.**

Նախագծի ընդունմամբ ակնկալվում է կանոնակարգումները համապատասխանեցնել ԵՏՄ իրավակարգավորումներին, որը կնպաստի ինչպես անդամ պետությունների միջև փոխադարձ առևտրի իրականացմանն օզոնային շերտը քայքայող նյութերի և դրանք պարունակող սարքավորումների ոլորտում, այնպես էլ կնպաստի ԵՏՄ անդամ չհանդիսացող պետություններից ՀՀ տարածք ներմուծման և ՀՀ տարածքից ԵՏՄ անդամ չհանդիսացող պետություններ արտահանման գործընթացների իրականացմանը, համապատասխան ոլորտում պետական տուրքի հավաքագրման գործընթացի ապահովմանն ու դրա իրականացման արդյունավետությանը:

**ՏԵՂԵԿԱՆՔ**

 **««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ՎԵՐԱԲԵՐՅԱԼ**

 ««Պետական տուրքի մասին» Հայաստանի Հանրապետության օրենքում փոփոխություն կատարելու մասին»Հայաստանի Հանրապետության օրենքի նախագծի ընդունումը չի առաջացնում փոփոխության անհրաժեշտություն որևէ իրավական ակտում:

**ՏԵՂԵԿԱՆՔ**

 **««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ**

**ԱՎԵԼԱՑՄԱՆ ԿԱՄ ԵԿԱՄՈՒՏՆԵՐԻ ՆՎԱԶԵՑՄԱՆ ՎԵՐԱԲԵՐՅԱԼ**

««Պետական տուրքի մասին» Հայաստանի Հանրապետության օրենքում փոփոխություն կատարելու մասին»Հայաստանի Հանրապետության օրենքի նախագծի ընդունման դեպքում պետական բյուջեում ծախսերի ավելացում կամ եկամուտների նվազեցում չի նախատեսվում: